1. Iepirkuma priekšmets
1.1. [bookmark: _Toc336440019][bookmark: _Hlk478384105]Konkursa iepirkuma priekšmets ir ēdināšanas pakalpojumu sniegšana slimnīcas pacientiem, kas tiek sniegts saskaņā ar Konkursa Tehniskajā piedāvājumā (turpmāk – Tehniskā specifikācija)  noteiktajām prasībām.
1.2. Iepirkuma nomenklatūra (CPV kods): 55523000-2 (ēdināšanas pakalpojumi citiem uzņēmumiem vai citām iestādēm).

2. Līgums
2.1. Līgums stājas spēkā no tā abpusējas parakstīšanas dienas. Iepirkuma līguma izpildes termiņš -  36 (trīsdesmit seši) mēneši no pakalpojuma sniegšanas uzsākšanas vai līdz Līguma summas sasniegšanai, atkarībā no tā, kurš nosacījums iestājas pirmais. Paredzamais pakalpojuma uzsākšanas laiks: 01.11.2024.. 
2.2. Pasūtītājs Pakalpojuma sniegšanai nepiedāvā nomāt telpa, tādēļ ēdiena ražošana pilnībā tiek organizēta ārpus slimnīcas, un ēdiens uz slimnīcu jāpiegādā, nodrošinot atbilstošas temperatūras uzturēšanu piegādes un porcionēšanas laikā. 


[bookmark: _Toc108085049]3. Kvalifikācijas prasības un iesniedzamie dokumenti
3.1. 	Pretendentu kvalifikācijas prasības ir obligātas visiem pretendentiem, kuri vēlas iegūt Līguma slēgšanas tiesības.
3.2.		Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3.3.	Pretendentam jāatbilst šādām pretendentu kvalifikācijas prasībām (prasības attiecināmas uz visām iepirkuma priekšmeta daļām):


	Prasība
	Iesniedzamais dokuments

	3.3.1. Pretendents var būt jebkura fiziska vai juridiska persona, kā arī šādu personu apvienība jebkurā to kombinācijā, kas attiecīgi piedāvā veikt piegādes un ir iesniegusi piedāvājumu Atklātam konkursam atbilstoši nolikuma prasībām.
Pretendenta pieteikumu par piedalīšanos Atklātā konkursā jāparaksta pretendenta pārstāvim ar pārstāvības tiesībām vai tā pilnvarotai personai.
Ja pretendents ir piegādātāju apvienība un sadarbības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Pretendenta pieteikums dalībai Atklātā konkursā saskaņā ar nolikuma 1. pielikuma formu, kā arī apliecinājums par neatkarīgi izstrādātu piedāvājumu (nolikuma 2. pielikums). 




	3.3.2. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.
Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
Pretendents, kā arī personas, uz kuras iespējām pretendents balstās, dokumentu parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	Personas, uz kuras iespējām pretendents balstās, rakstisks apliecinājums (nolikuma 5. pielikums) par piedalīšanos Atklātā konkursā, kā arī apliecinājums nodot pretendenta rīcībā Līguma izpildei nepieciešamos resursus gadījumā, ja ar pretendentu tiek noslēgts Līgums.
Ja pretendents, iesniedzot pieteikumu, balstās uz citu komersantu tehniskām un profesionālām iespējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.


	3.3.3.Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.

	Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem, iekļaujot šādu informāciju: 
· piegādātāju apvienības dibināšanas mērķis un līguma darbības (spēkā esamības) termiņš;
· katra apvienības dalībnieka Līguma daļa, tiesības un pienākumi;
· informācija par piegādātāju apvienības vadošo dalībnieku;
· pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	3.3.4.Pretendentam jānorāda visi apakšuzņēmēji un apakšuzņēmēja apakšuzņēmēji, kuru veicamo pakalpojumu apjoms ir vismaz 10 000 euro, un katram apakšuzņēmējam izpildei nododamo iepirkuma līguma daļu.

	Pretendentam jāiesniedz tā piesaistīto apakšuzņēmēju saraksts saskaņā ar nolikuma 4. pielikumā pievienoto veidni, norādot katram apakšuzņēmējam sniedzamo pakalpojumu vērtību euro, kā arī katra apakšuzņēmēja apliecinājums par tā gatavību veikt tam izpildei nododamo Līguma daļu.
Apakšuzņēmēja sniedzamo pakalpojumu/piegāžu daļu noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo izpildes vērtību.
*(Pretendents 4. un 5. pielikumu aizpilda un iesniedz pēc nepieciešamības).

	3.3.5. Pretendents (tajā skaitā, piegādātāju apvienības biedrs, personālsabiedrība, persona, uz kuras iespējām pretendents balstās) ir reģistrēts Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.

	Par Latvijas Republikā reģistrētiem pretendentiem Pasūtītājs informāciju par to, vai pretendents ir reģistrēts atbilstoši normatīvo aktu prasībām pārliecināsies Latvijas Republikas Uzņēmumu reģistra tīmekļvietnē www.ur.gov.lv.
Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu vai, piemēram, norāda publiski pieejamu reģistru, kur pasūtītājs varētu pārliecināties par pretendenta reģistrācijas faktu.

	3.4. Tehniskās un profesionālās spējas

	3.4.1. Pretendentam ir tiesības sniegt ēdināšanas pakalpojumus un tas ir atrodams Pārtikas un veterinārā dienesta (turpmāk – PVD) uzraudzībai pakļauto uzņēmumu reģistrā vai līdzvērtīgā reģistrā ārvalstīs, kur publiski pieejamā datu bāzē Pasūtītājs var pārliecināties par reģistrācijas faktu.
	Pretendents, kas ir reģistrēts vai atzīts kā pārtikas aprites uzņēmums PVD, iesniedz pārtikas uzņēmuma reģistra apliecības kopiju. 
Ārvalstu reģistrā reģistrēti vai atzīti pārtikas aprites uzņēmumi iesniedz PVD līdzvērtīgā reģistrā ārvalstīs izsniegtas apliecības apliecinātu kopiju vai pretendenta brīvā formā sagatavotu informāciju par to, kurā publiski pieejamā datu bāzē Pasūtītājs var pārliecināties par reģistrācijas faktu.

	3.4.2. Pretendentam pēdējo 3 (trīs) gadu laikā (2021., 2022., 2023. un 2024.gadā līdz piedāvājumu iesniegšanas dienai) ir pieredze vismaz viena līguma ietvaros ne mazāk kā 50 personu ēdināšanā vienā ēdienreizē, ne retāk kā 5 reizes nedēļā, nodrošinot pakalpojumu vismaz 25 nedēļas gada ietvaros.


	Apliecinājums par pretendenta pieredzi, kas jāiesniedz atbilstoši Nolikuma pielikumā Nr. 3 norādītajai formai, klāt pievienojot pozitīvu atsauksmi no pasūtītāja, kas apliecina, ka pakalpojums sniegts kvalitatīvi un atbilstoši līguma nosacījumiem, kā arī kurā iekļauta informācija par pakalpojumu sniegšanas laiku, ēdināšanas pakalpojumu saņēmēju skaitu, kā arī informācija par pretendenta sniegto pakalpojumu kvalitāti, un kuru ir parakstījusi attiecīgo pasūtītāju pārstāvēttiesīgā amatpersona.

	3.4.3. Pretendents Pakalpojuma izpildes procesu nodrošina ar kvalificētu speciālistu:
- galveno pavāru, kuram pēdējo 3 (trīs) gadu laikā (2021., 2022., 2023.gadā un 2024.gadā līdz piedāvājuma iesniegšanas brīdim) ir vismaz viena gada darba pieredze ēdināšanas uzņēmumā un kurš ieguvis pavāra kvalifikāciju.
	- Pretendenta rakstisks apliecinājums, ka pretendents var nodrošināt pakalpojuma sniegšanu, neiesaistot Pasūtītāja darbiniekus (iekļauts Nolikuma pielikuma Nr. 1 formā);
- Iesaistīto speciālistu saraksts saskaņā ar Nolikuma pielikumā Nr. 4 norādīto formu;
- Iesaistīto speciālistu izglītību apliecinošu dokumentu kopijas un pašrocīgi (vai ar drošu elektronisko parakstu) parakstīts darba pieredzes apraksts (Curriculum Vitae). Aprakstā ir jābūt ietvertai informācijai, kas saskaņā ar Nolikumā izvirzītajām prasībām pasūtītājam nepieciešama piedāvājuma izvērtēšanai.
- Iesaistīto speciālistu parakstīts apliecinājums par gatavību piedalīties līguma izpildē saskaņā ar Nolikuma pielikumā Nr. 5 norādīto formu.

	[bookmark: _Hlk511301455]3.4.4. Pretendents spēj ar saviem resursiem un savu transportu piegādāt produktus līdz pakalpojuma sniegšanas vietai un gatavoto ēdienu līdz Pasūtītāja stacionāra nodaļai atbilstoši sanitāri higiēnisko normu prasībām. 
	[bookmark: _Hlk113627065]Pretendenta rakstisks apliecinājums, ka pretendents spēj ar saviem resursiem un savu transportu piegādāt produktus līdz pakalpojuma sniegšanas vietai un gatavoto ēdienu līdz Pasūtītāja stacionāra nodaļai atbilstoši sanitāri higiēnisko normu prasībām).

	3.4.5. Pretendents pakalpojuma sniegšanā nodrošinās labas higiēnas prakses ievērošanu.
	[bookmark: _Hlk113636197][bookmark: _Hlk506974218][bookmark: _Hlk68599331]Pretendenta rakstisks apliecinājums par labas higiēnas prakses ievērošanu ēdināšanas pakalpojuma nodrošināšanā (atbilstoši Nolikuma pielikuma Nr. 6 formai).




4. Tehniskajam un finanšu piedāvājumam izvirzītās prasības
4.1. Pretendentam tehniskais piedāvājums jāiesniedz atbilstoši tehniskajai specifikācijai (Nolikuma pielikums Nr. 8).
4.2. Iesniedzot tehnisko piedāvājumu, pretendentam jāiesniedz apliecinājums, ka pretendenta piedāvājums atbilst visām tehniskajā specifikācijā izvirzītajām prasībām.
4.3. Pretendentam tehniskajam piedāvājumam jāpievieno: 
4.3.1.	darba organizācijas apraksts, kurā norādīts, kā tiks nodrošināta tehniskajā specifikācijā (Nolikuma pielikums Nr. 8) noteikto prasību izpilde, t.sk.:
a)  darba organizācijas shēma, kurā norādīti visi veicamo tehnoloģisko procesu posmi, ieskaitot paškontroli un kvalitātes kontroles nodrošināšanu. Shēmā ietverto tehnoloģisko posmu apraksts, kas pierāda pretendenta spēju nodrošināt ēdināšanu atbilstoši tehniskajā specifikācijā noteiktajām prasībām un informācijai;
b)  ēdiena piegādes līdz Pasūtītāja stacionāra nodaļai un netīro trauku savākšanas organizācijas detalizēts apraksts;
c)  ēdienkaršu sastādīšanas un saskaņošanas kārtība;
d)  shēma, kurā norādīts administrācijas, speciālistu un darbinieku pakļautības un atbildības sadalījums pakalpojuma kvalitātes nodrošināšanai;
e) kvalitātes kontroles organizācija visos ražošanas posmos;
f)  paškontroles plāns;
g)  ēdināšanā izmantojamo produktu kvalitātes nodrošināšanas pasākumu plāns un apraksts, t.sk., produktu piegādātāju izvēles kārtība;
h) shēma vai apraksts, kurā atspoguļota ēdiena nogādāšana līdz Pasūtītāja stacionāra nodaļai (sākot ar ēdiena pagatavošanas noslēguma posmu un beidzot ar ēdiena piegādes līdz Pasūtītāja stacionāra nodaļai posmu) Pasūtītāja stacionārā.
4.3.2.	Produktu saraksts saskaņā ar Nolikuma pielikumā Nr. 9 pievienoto tabulu. Ja piedāvājumā ir iekļauti produkti, kuri atbilst bioloģiskās lauksaimniecības (turpmāk – BL) vai  Nacionālās pārtikas kvalitātes shēmas prasībām (turpmāk – NPKS), vai kultūraugi, kuri atbilst lauksaimniecības produktu integrētās audzēšanas (turpmāk – LPIA) prasībām, pretendents iesniedz arī šādus dokumentus:
a)  ražotāja apliecinājumu, kurā produkta vai kultūrauga ražotājs apliecina sadarbību ar pretendentu vai piegādātāju (brīvā formā);
b)  piegādātāja apliecinājumu, kurā piegādātājs apliecina sadarbību ar pretendentu, ja pretendentam produktu nepiegādā ražotājs (brīvā formā);
c)  ja sertificēts bioloģisko lauksaimniecības produktu piegādātājs pretendentam piegādā no Eiropas Savienības valstīm importētus bioloģiskās lauksaimniecības produktus, tad minētā ražotāja apliecinājuma vietā iesniedz kompetentās ārvalstu institūcijas sertifikātu, kurš apliecina produkta atbilstību bioloģiskās lauksaimniecības prasībām, kā arī pretendenta apliecinātu šā sertifikāta tulkojumu latviešu valodā;
d)  sertifikātu kopijas visiem produktiem, kas audzēti/ražoti saskaņā ar bioloģiskās lauksaimniecības shēmu.
Informāciju par tabulā norādītā produkta atbilstību:
· NPKS prasībām Pasūtītājs pārbaudīs PVD tīmekļvietnē ievietotajā nacionālās pārtikas kvalitātes shēmas produktu sarakstā https://registri.pvd.gov.lv/cr/e5c5314c;  
· BL prasībām Pasūtītājs pārbaudīs PVD tīmekļvietnē ievietotajā kontroles institūcijās reģistrēto bioloģiskās lauksaimniecības uzņēmumu sarakstā https://registri.pvd.gov.lv/cr/e5c5314c; 
· LPIA prasībām Pasūtītājs pārbaudīs lauksaimniecības produktu integrētās audzēšanas reģistrā http://www.vaad.gov.lv/sakums/registri/augu-aizsardziba/lauksaimniecibas-produktu-integretas-audzesanas-registrs.aspx. 
4.3.3.	Sastādīta racionāla uztura ēdienkarte 14 (četrpadsmit) dienām tehniskajā specifikācijā (Nolikuma pielikums Nr. 8) norādītajām diētu formām. Ēdienkartēs jābūt iekļautai vismaz šādai informācijai: ēdiena tehnoloģiskās kartes numurs; ēdiena nosaukums; uzturvielas (piesātinātie tauki, nepiesātinātie tauki, olbaltumvielas, vienkāršie cukuri, saliktie ogļhidrāti, šķiedrvielas, sāls) un enerģētiskās vērtības katram ēdienam/dzērienam atsevišķi, katrai ēdienreizei un visai dienai kopā.
4.3.4.	Papildus ēdienkartei pretendents sagatavo un piedāvājumā iekļauj tehnoloģiskās kartes visiem ēdieniem un dzērieniem visās iesniegtajās ēdienkartēs. Tehnoloģiskās kartes jāsagatavo, norādot:
a) Receptūru – visiem ēdienkartes ēdieniem un dzērieniem produktu ielikumu daudzumus (bruto, neto svars); tā saturošo uzturvielu (piesātinātie tauki, nepiesātinātie tauki, olbaltumvielas, vienkāršie cukuri, saliktie ogļhidrāti, šķiedrvielas, sāls) un enerģijas (Kkal) daudzumu, kas aprēķināts no produkta neto svara; izmantoto produktu kvalitātes rādītājus (piemēram, piena produktiem tauku saturu, miltiem šķiru/labumu, gaļai, liemeņa daļa, zivīs fileja u.c.). Pretendenta pienākums ir ievērot samērīgas pirmapstrādes un siltapstrādes zudumu normas;
b)  Ēdiena gatavošanas procesa tehnoloģisko aprakstu, norādot gatavošanas procesa parametrus (temperatūru un laiku) no izejvielu sagatavošanas posma līdz gatavam ēdienam, ēdiena uzglabāšanas un realizācijas nosacījumus, kā arī aprakstā norāda apstrādes veidus, ja tādi tiek izmantoti, kas ļauj ēdienā saglābāt vērtīgās uzturvielas;
c)  Tehnoloģiskās kartes piedāvājumā iekļauj pa dienām;
d)  Ja tehnoloģiskajās kartēs tiek iekļauti produkti, kam nepieciešamas īpašas prasības saskaņā ar normatīvajiem aktiem, jābūt pievienotai informācijai (produkta specifikācija; kvalitātes apliecība u.tml.) par šo produktu atbilstību, tai skaitā norādot produkta piegādātāju.
4.4.	Finanšu piedāvājums jāsagatavo atbilstoši finanšu piedāvājuma formai (Nolikuma pielikums Nr. 10). Pretendentu piedāvājumi, kuros nebūs aizpildīta tabula, netiks vērtēti.
4.5.	Finanšu piedāvājumā jānorāda pacienta katras ēdienreizes cena EUR bez PVN par katru diētas formu, kopējā cena 12 mēnešiem EUR bez PVN un  kopējā cena 36 mēnešiem EUR bez PVN.
4.6.	Piedāvātajās cenās jāiekļauj visas ar iepirkuma līguma izpildi saistītās izmaksas, personāla un transporta izmaksas, nodevas un nodokļi, kā arī visi citi izdevumi, kas saistīti ar līgumsaistību izpildi. Visas piedāvājuma cenas ir jānorāda euro, uzrādot ne vairāk kā divus ciparus aiz komata. 
4.7.	Par finanšu piedāvājuma aritmētisko precizitāti atbild Pretendents. Pasūtītājs finanšu piedāvājuma formā nav ievietojis aizsargātas formulas.



5.1. [bookmark: _Toc54338812][bookmark: _Hlk504470698][bookmark: _Hlk504132075][bookmark: _GoBack]Piedāvājuma izvēles kritēriji
5.1.1. Iepirkuma komisija izvēlas saimnieciski visizdevīgāko piedāvājumu no Nolikuma prasībām atbilstošajiem piedāvājumiem. 
Saimnieciski visizdevīgākā piedāvājuma vērtēšanas kritēriji un to skaitliskās vērtības:
	Nr. p.k.
	Kritērijs
	Kritērija īpatsvars

	K1
	Piedāvātā kopējā cena
	50

	K2
	Pārtikas produktu kvalitāte
	20

	K3
	Pārtikas produktu piegāde videi draudzīgā veidā
	15

	K4
	Darba organizācijas apraksts
	15

	∑
	Maksimālais iespējamais kopējais punktu skaits
	100



5.1.1.1. Iepirkuma komisija K1 kritēriju „Piedāvātā kopējā cena” aprēķina pēc šādas formulas:
K1 = K1zem/ K1ver x 50, kur:
K1 – pretendenta iegūtais punktu skaits ar precizitāti līdz diviem cipariem aiz komata;
K1zem – zemākā piedāvātā kopējā cena;
K1ver – vērtējamā piedāvātā kopējā cena;
		(50 – maksimālais iegūstamais punktu skaits). 
5.1.1.2.  Pārtikas produktu kvalitātes  (K2 kritērijs) vērtēšanu iepirkuma komisija veiks un vērtēšanas punktus piešķirs pēc šādas metodes:
Pārtikas produktu kvalitāte – papildu produktu (papildu produkti Pasūtītāja obligāti noteiktajiem produktiem), kuri atbilst BL,  NPKS vai LPIA prasībām, daudzums tiek noteikts, ņemot vērā pretendentu piedāvājumos norādīto informāciju.
Maksimālais punktu skaits (20) tiks piešķirts piedāvājumam, kurā ir vairāk papildu produkti, kas atbilst BL, NPKS vai LPIA prasībām. 
Pārējiem piedāvājumiem punkti tiks piešķirti, ievērojot proporcionalitātes principu. Punkti tiks piešķirti pēc šādas formulas:
K2 = K2ver/ K2max x 20, kur
K2 – pretendenta iegūtais punktu skaits ar precizitāti līdz diviem ciparam aiz komata;
K2ver – vērtējamais piedāvājumā norādītais un prasībām atbilstošais BL, NPKS vai LPIA papildu produktu skaits;
K2max – lielākais piedāvājumā norādītais un prasībām atbilstošais BL, NPKS vai LPIA papildu produktu skaits.
(20 – maksimāli iegūstamais punktu skaits).
5.1.1.3.  Pārtikas produktu piegādes videi draudzīgā veidā (K3 kritērijs) vērtēšanu iepirkuma komisija veiks un vērtēšanas punktus piešķirs pēc šādas metodes: 
Pārtikas produktu piegādes videi draudzīgā veidā – papildu produktu (papildu produkti Pasūtītāja obligāti noteiktajiem produktiem) piegāde videi draudzīgā veidā – attālums no ražošanas vai audzēšanas vietas līdz Hipokrāta ielai 2, Rīgā nepārsniedz 250 km. Pārtikas produktu daudzums, kuru piegāde tiks veikta  videi draudzīgā piegādes veidā, tiek noteikts saskaņā ar pretendentu piedāvājumos norādīto informāciju.
Maksimālo punktu skaits (15) tiks piešķirts piedāvājumam, kurā ir vairāk papildu produktu, kuru piegādes attālums no ražošanas vai audzēšanas vietas līdz Dārza ielā 7/1, Bauskā, nepārsniedz 250 km. 
Pārējiem piedāvājumiem punkti tiek piešķirti, ievērojot proporcionalitātes principu. Punkti tiks piešķirti pēc šādas formulas:
			K3 = K3ver/K3max x 15, kur
K3 – pretendenta iegūtais punktu skaits ar precizitāti līdz diviem cipariem aiz komata;
K3ver – vērtējamais piedāvājumā norādītais papildu produktu skaits, kuru piegādes attālums no ražošanas vai audzēšanas vietas līdz Dārza ielā 7/1, Bauskā nepārsniedz 250 km;
K3max – lielākais piedāvājumā norādītais papildu produktu skaits, kuru piegādes attālums no ražošanas vai audzēšanas vietas līdz Dārza ielā 7/1, Bauskā nepārsniedz 250 km.
(15 – maksimāli iegūstamais punktu skaits).
5.1.1.4.  Darba organizācijas aprakstu (K4 kritērijs) iepirkuma komisija vērtēs:
· Iesniegts visaptverošs, detalizēts apraksts un tas satur visu tehniskajā specifikācijā prasīto nepieciešamo informāciju, kas pārliecina par pretendenta spēju organizēt ēdināšanas pakalpojumu tiešajā pakalpojuma sniegšanas vietā. Apraksts sagatavots detalizēti, skaidri norādot uz sasaisti ar ārstniecības iestādē esošo situāciju; pakalpojumu sniegšanas apraksts saprotami un vispusīgi atspoguļo kvalitātes un tās kontroles nodrošināšanas būtiskos elementus, piedāvāto tehnoloģiju, pretendentam pieejamo un pakalpojumu izpildei nepieciešamo personālu, inventāru, aprīkojumu, tehniku un iekārtas; apraksts sniedz pilnīgu pārliecību, ka darbs tiks veikts teicami. Apraksts atbilst citām piedāvājuma sadaļām, iesniegtajiem dokumentiem, nav nepilnību – tiek piešķirti 15 punkti;
· Iesniegti detalizēts apraksts un tas satur tehniskajā specifikācijā prasīto nepieciešamās informācijas apjomu, bet tajā ir nelielas neprecizitātes, nepilnības vai aprakstu neatbilstības citām piedāvājuma sadaļām, iesniegtajiem dokumentiem – tiek piešķirti 10 punkti;
· Iesniegts nepilnīgs apraksts (apraksts sagatavots nekonkrēti – bez sasaistes ar ārstniecības iestādē esošo situācijas specifiku, kā arī nedemonstrē skaidru pieeju un risinājumus rezultāta sasniegšanai; nav aprakstīti visi būtiskie kvalitātes nodrošināšanas elementi; aprakstā neatspoguļojas pretendenta izpratne par veicamajiem darbiem un kvalitātes nodrošināšanu, kas liecina par risku, ka pretendentam būs nepieciešami papildus resursi kvalitatīva rezultāta sasniegšanai – tiek piešķirti 5 punkti.
· Ja nav iesniegts darba organizācijas apraksts –  piedāvājums tiek noraidīts.
Vērtējot darba organizācijas aprakstu, katrs iepirkuma komisijas loceklis piedāvājumus vērtē individuāli saskaņā ar Nolikuma 5.1.1.4. punktā norādītajiem vērtēšanas kritērijiem.
Komisijas vērtējumu par darba organizācijas aprakstu (K4) iegūst kā vērtēšanā piedalījušos komisijas locekļu kritērija vidējo vērtību, to noapaļojot līdz diviem cipariem aiz komata.
5.1.2. Par saimnieciski visizdevīgāko piedāvājumu tiks atzīts tā pretendenta piedāvājums, kas būs ieguvis visaugstāko kopējo vērtējumu:
K1+K2+K3+K4=∑, kur K1 – piedāvātā kopējā cena, K2 – pārtikas produktu kvalitāte, K3 – pārtikas produktu piegāde videi draudzīgā veidā, K4 – darba organizācijas apraksts un ∑ – iegūtais punktu skaits.
5.1.3. Vienāda kopējo punktu skaita gadījumā, komisija izvēlas piedāvājumu ar viszemāko piedāvāto kopējo cenu.
5.1.4.  Ja pēc Nolikuma 5.1.3. punktā noteiktā kritērija pretendentu novērtējums joprojām ir vienāds, komisija rīko sēdi, kurā veic izlozi, pieaicinot pretendentu pārstāvjus.
